da da da id en en da de de de nds nds de de fi da sv da da da de en da da da da da da da da da en nb da da da da da da da en id da da da da da da da en da da da da nl da da da en en en da da da da da da da de hbs_lat da da da da sv it sv da tr sv da da da da da da nb nb da nb da da da da nb nb nb nb da da nb da nb da da da da da en da da nb da da nb nb da nb da da da nb da nb da da nb nb da da nb da da da da da nb da da nb nb en nb nb da da da nb nb da da da da da da it en en en en da da da da da da da da da da da da da da da da da da nb nb nb nb en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da
Læs alt om de danske julekalendre gennem tiderne
I 2014 kunne du sammen med den 13-prige pige, Sofie, håbe på, at hendes forældre finder sammen igen. Det gør hun nemlig. De er blevet skilt sidste jul, og nu håber hun at kunne rejse tilbage i tiden og fikse det hele. Tidsrejsen blev sendt på DR1 i 24 afsnit og var instrueret af Kaspar Munk. Serien er skrevet af Poul Berg, som også har skrevet julekalenderen Absalons Hemmelighed fra 2006.
Den 1. december giver Sofies Farfar i Tidsrejsen en opfindelse, som kaldes en gyro. Han har nemlig brug for hendes hjælp til at fikse den. Hvis det lykkes dem, kan de nemlig rejse tilbage i tiden. Men i december begynder også en ny dreng i Sofies klasse, Dixie, som er lidt mystisk. For eksempel ved han flere ting om Sofie, som hun ikke kan forstå, at han ved. Han kender jo hende ikke. Eller gør han? Desuden er han meget interesseret i gyroen, mens han siger, at han forfølges af to agenter.
Sammen ender Dixie og Sofie i Tidsrejsen tilbage i 1984, hvor Sofie finder ud af, at Dixie kommer fra fremtiden. Men nu hvor Sofie er tilbage i fortiden, vil hun også gerne hjælpe hendes forældre. Hun vil nemlig gøre, så de ikke ender med at blive skilt.
Tidsrejsen fik en god modtagelse i 2014. Men flere var dog utilfredse med, at den eneste kristne i serien blev fremstillet som en klam fyr, som ikke tror på videnskaben. Det var der flere politikere, som var ude at kritisere. Ellers fik Tidsrejsen ros for at behandle hele dilemmaet omkring børn og skilsmisse og det svære ved det.
Skuespillerne bag og modtagelsen af Tidsrejsen
Den 13-årige pige, Sofie, spilles af Bebiane Ivalo Kreutzmann. Hun har grønlandske rødder og har været med i serier som Lærkevej, Limbo samt optrådt på Det Kongelige Teater. Dixie spilles af Hannibal Harbo Rasmussen, som du måske kan genkende fra Pendlerkids fra Ramasjang. Det er altså to erfarne børn, der spiller sammen i Tidsrejsen.
Andre erfarne danske skuespillere finder du også i Tidsrejsen. Se blandt andet Stine Stengade og Kurt Ravn som en af de onde agenter og Søren Pilmark som karakteren Sølvræven.
Julekalenderen er henvendt til lidt større børn, som kan sætte sig ind i Sofies situation som skilsmissebarn. Men er du eller dit barn til masser af action, tidsrejser og julestemning? Så er Tidsrejsen den rigtige julekalender at sætte tænderne i i december.
JULTRA: Sofie og Bubbers Jul
Der har flere gange været julegak og gøgl på Ultra. Det er ikke kun med JULTRA: Sofie og Bubbers Jul det er sket. Ultra har efterhånden en tradition for at lave sjove julekalendere – dog af kortere afsnit. Første gang du kunne julehygge med JULTRA var i 2013, da Store Nørdernes Julekalender blev vist. Her lavede Kåre og Emil en masse gakkede eksperimenter, som skulle gøre julen meget mere funktionel. I 2015 var Bubber så tilbage efter JULTRA: Sofie og Bubbers Jul. Denne gang alene i JULTRA: Bubbers Juleshow. Her kunne man som seer være med til at bestemme, hvad der skulle se. Når man havde stemt på forskellige muligheder, så måtte Bubber altså rette sig ind efter børnenes ønsker. For eksempel kunne man være med til at beslutte, om han skulle komme i fængsel for en forseelse eller ej. Spoiler alert: Han kom i fængsel.
Ultra er gode til at lave inkluderende julekalendere, som appeller til alle børn. Gennem årene har man kunnet se andre julekalendere såsom Klassens Perfekte Jul, Klassens Jul, Hotel Krølle På Halen og Piratskatten. Det er altså ikke kun JULTRA: Sofie og Bubbers Jul som har været en hot kalender. Men er du til Sofie Lindes bramfrihed og Bubbers barnlige juleglæde, så er JULTRA: Sofie og Bubbers Jul lige noget for dig.
I Sebastians Jul møder vi Sebastian Klein. En folkekær TV-vært, der er kendt for flere børneprogrammer. Denne julekalender blev i 2010 vist på DR1 og igen i 2014. En succes, der byder på masser af lærdom om dyr. Den minder på ingen måde om andre traditionelle julekalendere, hvilket gør den charmerende. Sebastian Klein er skarp, troværdig og utrolig velformuleret.
I denne julekalender, Sebastians Jul, flytter Sebastian ind på en gård. Her skal han i løbet af julekalenderens 24 afsnit passe en masse dyr. Han bor i et karlekammer, som han deler med Herkules, der er en lille mus. Der er hele tiden nye arbejdsopgaver. Børnene får at se, hvordan man tager sig af de mange dyr. Og Sebastian, der før har medvirket som vært i dyreprogrammer, lærer fra sig.
Hver morgen er der en ny opgave til han i julesokken. Det er spændende at se, hvad han nu vågner op til. Det er både grise, der skal have lavet en helt ny indhegning og heste, der skal have sko på. Og så skal han jo også gøre sig klar til jul. Julemaden laver ikke sig selv. Sebastians Jul er optaget på Dansk Landbrugsmuseum. Det ligger på den gamle herregård, Gammel Estrup, som ligger på Djursland i Auning.
En spændende og ikke mindst lærerig julekalender, som har flere elementer i spil. Den har jul, hygge, landbrug og en dragende fortæller. Den holder hele vejen og kan ses af både de helt små børn samt de ældre.
Overlegen fortæller-præstation af Sebastian Klein
Navnet Klein er ikke helt ukendt i dansk TV. Sebastian Klein er søn af Jesper Klein, der medvirker i Pyrus, som også er en julekalender. Ud over det er Sebastian naturinteresseret og har været vært på flere programmer i denne genre. Blandt andet i Martin og Ketil. Det er ham selv og Lars Ostenfeld, der har skrevet manuskriptet til Sebastians Jul. Og det er faktisk udelukkende Sebastian, der er medvirkende. Det forudsætter en stærk vært, der forstår at underholde. Det må man sige, at han i den grad formår. Til UG.
Ser man med de briller, at en julekalender skal uddanne og gøre klogere, er den et hit. Den kan noget, som man ikke får med en traditionel nisse-julekalender. Miljøet på den gamle gård gør det hele troværdigt, og den har en helt særlig stemning over sig.
apr13april 13, 2019 • By admin • Posted in 2010'erne, DR Ramasjang, DR1 • Tagged 2010, 2014 • Comments: +
Den kontroversielle julekalender for voksne, Yallahrup Færgeby, tørnede over skærmen tilbage i 2007. Det var i vanlig stil, fristes man til at sige, DR2, der viste den. Yallahrup Færgeby er en spoof, der tager afsæt i den populære julekalender for børn, Jullerup Færgeby, der er fra 1974. Men på dette tidspunkt i 2007 rasede Muhammed-krisen, og den var derfor rigtig kontroversiel.
Den hårdkogte satire, der er ret upolitisk korrekt, skildrer dagens Danmark. Den tager afsæt i en vaskeægte betonby, som er en parodi på de danske ghettoer i landet. I Yallahrup Færgeby møder man de to tredjegenerationsindvandrere, Ali og Hassan. De er 12 og 13 år og drømmer begge om et liv som gangstere. De drømmer sig væk fra ghettoen i Danmark mod det hårde Miami og LA i USA. De kører i en gejlet BMW, som de sikkert kender det fra Vollsmose og Gellerup. Og de tiltrækker unge, danske piger, der holder af de labre fyre.
Ali og Hassan har to særlige forbilleder. Og det er ikke julemanden og hans hjælper. Men i stedet rapperen Tupac Shakur og Tony Montana fra Scarface. Der er altså ikke meget, der minder om jul i Yallahrup Færgeby. Det er dog heller ikke det, der er omdrejningspunktet for denne fortælling, der tiltrak et stort publikum.
En tur bag ghetto-blokken
Yallahrup Færgeby er skrevet af journalist Nanna Westh i samråd med Mads Brügger, der kom på idéen. Det er Rune Bjerkø og Bjarne Ahlstrand, der står bag selve produktionen, som i 2008 vandt en TV-pris i Europa. Faktisk er Yallahrup Færgeby lavet i samarbejde med både Norge og Sverige. Nærmere betegnet SVT og NRK. I Sverige og Finland hedder den “Wollah Wollah” og i Norge “Jallarud”.
Der gemmer sig flere kendte skuespillere bag julekalenderen, der har dukker som karakterer. Bag Ali gemmer sig Özlem Saglanmak, der er hovedperson. Og Alis ven, Hassan, spilles af Hadi Ka-Koush. Kender du ikke dem, er Vibeke Hastrup og Esben Pretzmann også på listen over stemmer samt flere andre kendte.
Der er ikke blevet produceret noget så tidssvarende siden. Ud over Anders Matthesens Jul på Vesterbro. Det er en satirisk fortælling og ikke mindst skildring af dagens Danmark. Knap så julet og derfor for voksne. Modsat den oprindelige Jullerup Færgeby, der var for de mindste seere.
apr11april 11, 2019 • By admin • Posted in 2000'erne, 2010'erne, DR2 • Tagged 2007, 2014 • Comments: +
Pyrus – Alletiders Julemand
Pyrus – Alletiders Julemand
Nissen Pyrus vil have gang i den og sang i den, og så elsker han søde sager og julegaver.  I TV2-julekalenderen Alletiders Julemand fra 1997 følger man ungnisserne Pyrus og Kandis og arkivnissen Gyldengrød. De bor i Danmarks Rigsarkiv. Ovenpå bor Birger Bertramsen, der er rigsarkivar. Hans datter frøken Josefine Brahe arbejder som hans sekretær og hjælper med arkivets vigtige opgaver. Pyrus, Kandis, Gyldengrød, Josefine og Birger har alle vigtige roller i Alletiders Julemand.
I Alletiders Julemand er Pyrus træt af, at han ikke får gaver eller slik i sin sok. Julemanden giver ikke gaver til nisser, og det vil Pyrus klage over. Derfor skriver han et brev til julemanden. Da Pyrus ikke får svar med det samme, beslutter han sig for at trylle julemanden frem. Pyrus stjæler derfor Gyldengrøds tryllebog med magiske trylleremser. Pyrus ved ikke, at julemanden allerede befinder sig i arkivet. Julemanden er mødt op for at snakke med Pyrus om det brev, han har sendt. Men hvis man tryller nogen frem, som allerede er til stede, får det alvorlige konsekvenser. Pyrus’ trylleformular resulterer i, at julemanden mister sin hukommelse.
Alletiders Julemand handler især om julemandens historie. Ovenpå har Bertramsen fået en vigtig opgave af Kongehuset. Han skal skrive en rapport om julemandens historie. Den nye prinsesse Alexandra fra Asien skal nemlig lære om julemandens historie. Bertramsen og Josefine begynder derfor at undersøge julemandens oprindelse.
Samtidig er Pyrus, Gyldengrød og Kandis nødt til at minde julemanden om, hvem han er. Det gør de ved at besøge udvalgte tidspunkter i verdenshistorien. Ved hjælp af Bertramsens trylleformularer rejser de ind i arkivets bøger og i historien. Her møder de blandt andet Sankt Nicolaus, der var forgængeren til julemanden. De møder også den italienske heks La Befana, der giver gaver i Italien og Santa Claus, som er den amerikanske julemand. De møder også den hollandske julemand Sinterklaas. Hvis det ikke lykkes dem at give julemanden sin hukommelse tilbage, bliver det måske ikke jul i år.
Alletiders Julemand er den sidste julekalender om Pyrus. De to første julekalendere hedder Alletiders Jul og Alletiders Nisse. Julekalenderen Alletiders Julemand blev genudsendt i 2007 og 2014. Jan Linnebjerg medvirker som ballademageren Pyrus. Paul Hüttel spiller arkivnissen Gyldengrød, og Christiane Bjørg Nielsen medvirker som den kloge og fornuftige ungnisse Kandis. Jeanne Boel og Jesper Klein har rollerne som frøken Josefine Brahe og Birger Bertramsen i Alletiders Julemand.
Kendte sange fra Alletiders Julemand
Slik Sang/Gi mig slik
Glæden ved at gi
Hvis Det Var Mig Der bestemte
En God Dag i Dag
Medvirkende skuespillere i Alletiders Julemand
Jan Linnebjerg spiller Pyrus
Paul Hüttel spiller Gyldengrød
Christiane Bjørg Nielsen spiller Kandis
Jeanne Boel spiller Frk. Josefine Brahe
Jesper Klein spiller Bertramsen
Søren Østergaard spiller Krusø
Henrik H. Lund spiller Julemanden
Finn Storgaard spiller Adelsmand
John Lambreth spiller Julemanden Frederiksen
Ole Duurloo Carstensen spiller Biskop
Claus Bue spiller Drak
Torben Zeller spiller Sømand fra Bari
Niels Stenz spiller Sømand fra Bari
Søren Hartvig spiller Sømand fra Bari
Nis Bank-Mikkelsen spiller Hertugen
Simon Krogh Stenspil spiller Ludvig
Jarl Forsman spiller Boghandler
Flemming Jensen spiller Knecht Ruprect
Paul Hagen spiller Postbud
Gyda Hansen spiller Fru Kristoffersen, rengøringsassistent
Anne Marie Pock-Steen spiller La Befana, julemand
Henrik Jandorf spiller Balthazar, vis mand
Ulver Skuli Abildgaard spiller Prædikant
Kjeld Nørgaard spiller Biskop Klaas
Ian Burns spiller Christopher Mess, revisor
Elin Reimer spiller Bedstemor
Jens Sætter-Lassen spiller Barnebarn
Finn Rye Petersen spiller Bagermester
Lars Lohmann spiller Carl Dauw, varehus-julemand
Mathias Klenske spiller Børnebisp
Thorkil Lodahl spiller Skolebestyrer
Flemming Pedersen spiller Lærer
Niels Hemmingsen spiller Lærer
Niclas Mortensen spiller Dreng
Dennis Larsen spiller Brandmand
Preben Vridstoft spiller Departementchefen
Tina Lisbjerg spiller Datter
Susanne Søbye spiller Datter
Julie Klitgaard spiller Datter
Søren Poulsen spiller Bud
Niels Anthonsen spiller Sort danser
Thomas Olesen spiller Ludvig
Kristoffer Hougaard spiller Morten
Henrik Boensvang spiller Jeppe
Claus Hjort spiller Den store Bastian
Preben Burla Madsen spiller Lærer
Alexander R. Jørgensen spiller Dreng
Jonas Rosenkvist Pedersen spiller Klosterdreng
Sune Larsen spiller Klosterdreng
Anders Søgaard spiller Dreng
Lasse Søgaard spiller Dreng
Bodil Stenstrup spiller Mor
Amalie Nybroe Fjeldmose spiller Pige
Karen Stenz Lundqvist spiller Pige
Malthe Miehe-Renard spiller Dreng
Hans Viuf spiller Kasper, vis mand
Dennis Knudsen spiller Melchior, vis mand
Nicky Smith spiller Brandmand
Uffe Tolderlund spiller Brandmand
Carl Emil Amundsen spiller Christian den 4. som barn, Kronprins
Laila spiller Laila, nissepige
Marc Balle Hansen spiller Svarte Piet, hjælper / Samson Dudu, biskop af Swasiland
Erik Lundqvist spiller Santa Claus, julemand
August Dyrberg spiller Dreng
Sophie Balling Gad spiller Barnebarn
Erik Bremer spiller Den gamle jul
Caroline Stenderup Garre spiller Pige
Oliver Miehe-Renard spiller Dreng
Puk A. Lodahl Eisenhardt spiller Pige
Robert Ebsen spiller Garder
Andre Julekalendre i denne serie
apr5april 5, 2019 • By admin • Posted in 1990erne, 2000'erne, 2010'erne, TV2 • Tagged 1997, 2007, 2014, 2018 • Comments: +
Jullerup Færgeby – dansk tv-julekalender på DR
I 1974 var det julekalenderen ’Jullerup Færgeby’, der rullede over skærmene i de danske hjem i december. Julekalenderen er produceret og instrueret af Peter Nielsen og blev sendt på DR og var endnu en julekalender i rækken, hvor hovedrollerne blev spillet af dukker. Siden Jullerup Færgeby blev vist første gang, er den blevet genudsendt hele tre gange. Først i 1982 og derefter i 1990 og igen i 1997. Da Jullerup Færgeby blev sendt første gang tilbage i 1984, var hvert afsnit mellem 15 og 18 minutter. Ved den første genudsendelse i 1982 blev julekalenderen en anelse længere, da en anden julekalender med titlen ’Avisen’ blev sat foran Jullerup Færgeby-afsnittet. Koblingen mellem de julekalenderne var, at færgen skulle fragte aviserne til Jullerup Færgeby. I 1990 og 1997 udgjorde de to julekalender fortsat sammen DR’s samlede julekalender til de danske familier.
En havneby og et skattekort
Handlingen i julekalenderen udspiller sig i havnebyen, Jullerup Færgeby. Havnebyen er ganske vist ikke særlig stor, men ikke desto mindre får børnene Knud, Kaja og Anton tiden til at gå i byen. De tre børn bor ellers i fyrtårnet, men sejler hver dag til byen. Her mødes de med Vera og den nye dreng, Jonas, som også kaldes 44. De fem børn finder sammen et skattekort. På skattekortet står en mærkværdig remse. Sammen med den gamle kaptajn, Guus, begiver de sig i kast med at finde skatten i byen. Jagten på skatten bliver dog ikke nogen nem opgave. Først og fremmest skal hverdagens gøremål og forberedelserne til julen stadig passes. For det andet er remsen på skattekortet svær at tyde og forstå. Remsen lyder: Ansigtet vendt mod den vaklende ost, tog jeg den tredje regnet fra ost. Syv tommer nede er godt begyndt, skrinet er spækket med stormfuglens yndt.
Kendt for sine sange
Jullerup Færgeby er kendt for sine sange, der blev nemme at synge med på. Du kan måske nikke genkendende til ’Kan du få for en krone’ og ’Kalle Kulmules Sømandsvise’? Niels Jørgen Steen komponerede kærlighedssangen ’Jeg ventede på bussen’, som blev sunget af Ulrik Cold og Maria Stenz, som var den tids store stjerne. Men faktisk sang Danmarks rock-mama, Sanne Salomonsen, kor på denne sang. Derudover er der flere kendte danskere, som medvirkede. Jesper Klein var selv både manuskriptforfatter sammen med Asger Pedersen, Hanne Willumsen og Finn Bentzen, men lagde også stemmer til Jonas, Færgemanden, Kalle Kulmule og Mary. Karaktererne Anton, Fyrmester Holm, Kranfører Thorkild og Lodsen Ludvig Lohart fik alle deres stemmer fra Claus Ryskjær. Listen med medvirkende tæller blandt andre Hanne Willumsen som Knud, Helle Hertz som Emma og Vera samt Sanne Brüel som Kaja, Magda og Tobisen.
Kendte sange fra Jullerup Færgeby
Den mest kendte sang fra Jullerup Færgeby, må uden tvivl være ‘Hvad kan du få for en krone‘.
Medvirkende skuespillere i Jullerup Færgeby
Da Jullerup Færgeby er en dukkejulekalender, har vi nedenfor listet, hvem der ligger stemme til hvilke dukker.
Claus Ryskjær spiller Anton / Holms Søn / Kranfører Thorkild / Fyrmester Holm / Ludvig Lohart
Sanne Brüel spiller Kaja / Holms Datter
Hanne Willumsen spiller Knud / Holms Søn
Jesper Klein spiller Jonas – kaldet ’44’ / Færgemanden og Tryksen
Poul Thomsen spiller Kaptajnen Gus / Gus’s hund Pøs
Helle Hertz spiller Emma Holm / Vera Nielsen, Grace’ datter
Birgit Brüel spiller Grace Nielsen, butiksejer
Lasse Lunderskov spiller Jens Peter Bus, chauffør
Maria Stenz spiller Sanger
Sanne Salomonsen spiller Sanger
Ulrik Cold spiller Sanger
mar19marts 19, 2019 • By admin • Posted in 1970'erne, 1980'erne, 1990erne, 2010'erne, DR Ramasjang, DR1 • Tagged 1974, 1982, 1990, 1997, 2014 • Comments: +
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen